Diari Oficial de la Generalitat Valenciana


Sumari del DOGV 6403, del 23-11-2010 (2010/12132)

Informació pública de l'estudi de detall de l'illa delimitada pels carrers Mare de Déu dels Dolors, Darremur, Sant Roc i Els Tarongers, on se situa l'immoble objecte concret de l'estudi, al carrer Darremur, número 25, cantó al carrer Mare de Déu dels Dolors.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6403

Data del DOGV
:   23-11-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/12113


Data del document
:   08-11-2010

Organisme emissor
:   Ajuntament d'Almassora

Tipus de document
:   Anunci

Descriptors 

:   * Almassora
    * pla d'urbanisme
    * administració local

Informació pública de l'estudi de detall de l'illa delimitada pels carrers Mare de Déu dels Dolors, Darremur, Sant Roc i Els Tarongers, on se situa l'immoble objecte concret de l'estudi, al carrer Darremur, número 25, cantó al carrer Mare de Déu dels Dolors. [2010/12369]  
La Junta de Govern Local d'aquest Ajuntament, en la sessió celebrada el dia 11 d'octubre de 2010, va acordar sotmetre a informació pública l'estudi de detall de la zona indicada anteriorment, presentat per Construmat Castellón, SL, acompanyat de l'estudi d'integració paisatgística.   
L'objecte d'aquest estudi de detall és la reordenació de volums de la parcel·la on se situa l'edificació inclosa amb el número 42 en el Catàleg de béns i espais protegits d'Almassora, per a poder materialitzar l'edificabilitat prevista per a aquesta en el pla general vigent i la necessitat de mantenir en l'emplaçament original l'immoble catalogat.   
L'estudi d'integració paisatgística acompanya aquest instrument de planejament, que també se sotmet a informació pública.  
De conformitat amb l'establert en l'article 90, en relació amb l'article 83.2.a de la Llei 16/2005, Urbanística Valenciana, la informació pública tindrà una durada d'un mes, comptador des de la publicació d'aquest anunci en el Diari Oficial de la Comunitat Valenciana.   
Els documents sotmesos a informació pública estaran exposats per a la seva consulta en la Secció d'Urbanisme d'aquest Ajuntament, de dilluns a divendres, en horari de 09.00 a 14.00 hores, on podran ser consultats . Igualment podran realitzar-se consultes als tècnics municipals, durant el període d'informació pública, prèvia petició d'hora.   
Durant el termini d'informació pública, podran presentar-se, al'Ajuntament d'Almassora, les al·legacions i els comentaris que es consideren convenients.   
Així mateix en la pàgina web d'aquest Ajuntament , estarà exposat el pla de participació pública de l'estudi d'integració paisatgística, juntament amb les enquestes de participació.   
Aquestes enquestes, una vegada cumplimentades, hauran de presentar-se en el Servei d'Informació i Atenció al Ciutadà (SIAC), situat en la plaça Pere Cornell, número 3, cantó al carrer Purísima d'Almassora, on també estaran disponibles en format de paper, per a la seua cumplimentació.   
Amb la publicació d'aquest anunci en el Diari Oficial de la Comunitat Valenciana, queda suspès l'atorgament de llicències de parcelació de terrenys i de llicències d'obres de nova construcció en la zona objecte de l'estudi de detall, les noves determinacions de les quals suposen la modificació del règim urbanístic vigent.   
El termini per a l'aprovació definitiva d'aquest expedient és de tres mesos, comptadors des de la finalització del període d'informació pública, i el sentit del silenci serà negatiu en cas d'absència de resolució expressa.   
Almassora, 8 de noviembre de 2010.- l'alcalde: Vicente Casanova Claramonte